Preguntar sobre pensaments i conductes suïcides - iFightDepression [CA]
Els factors determinants a l'hora d'avaluar el risc de suïcidi són: presència d'ideació suïcida, desesperança o culpa severes, retraïment social, agitació, comunicar explícitament la intenció de suïcidar-se, tenir plans concrets de com fer-ho. Si creus que algú es troba en risc de cometre suïcidi, el millor que es pot fer és preguntar-ho directament i comunicar-li la teva impressió (ex: Pel que expliques sembla que et sents molt deprimit/da. Has pensat a fer-te mal o treure't la vida?).
És important que tinguis una actitud empàtica i que avaluïs si hi ha algun familiar o professional de la salut amb el que puguis contactar. Les crisis suïcides solen ser agudes i, per tant, és crucial intervenir en aquest moment per a prevenir que la persona es faci mal. Intenta no mostrar-te en shock o no fer judicis sobre el que t'explica, escolta empàticament i intenta buscar ajuda, ja sigui a través de la persona mateixa o posant-te en contacte amb un familiar o centre de salut.
Si penses que la persona ha de ser ingressada, assegura't que així sigui. Si creus que això no és necessari, igualment has d'assegurar-te que l'estat de la persona sigui avaluat per a un professional de la salut mental. No deixis mai sola a una persona en risc, assegura't que hi hagi un familiar o algú proper que se'n faci responsable.